9. การจัดการ

(1) โครงสร้างการจัดการ

 ผังโครงสร้างการจัดการ

คณะกรรมการบริษัท

 คณะกรรมการตรวจสอบ

 คณะกรรมการบริหาร

หน่ายงานตรวจสอบภายใน

 กรรมการผู้จัดการ

  ผู้จัดการโรงงาน ผู้จัดการสำนักงาน

ผู้จัดการฝ่ายผลิต ผู้จัดการฝ่ายบุคคล ผู้จัดการฝ่ายบัญชีและการเงิน ผู้จัดการฝ่ายขาย

โครงสร้างกรรมการบริษัท ประกอบด้วย คณะกรรมการทั้งหมดจำนวน 3 ชุด ได้แก่
คณะกรรมการบริษัท คณะกรรมการบริหาร และคณะกรรมการตรวจสอบ มีกรรมการรวมทั้งสิ้น 16
ท่าน ดังรายนามต่อไปนี้

+---------------+-------------+------------+------------+------------+
| รายชื่อ         |             | คณะก       | คณะกร      | คณะกรรม    |
|               |             | รรมการบริษัท | รมการบริหาร | การตรวจสอบ |
+---------------+-------------+------------+------------+------------+
| 1. นายบุณยสิทธิ์  | โชควัฒนา     |           |           |            |
+---------------+-------------+------------+------------+------------+
| 2. นายทากาฮิโร | อิเอนากะ     |           |            |            |
+---------------+-------------+------------+------------+------------+
| 3. นายสุพจน์    | ศรีโรจนันท์    |           |           |            |
+---------------+-------------+------------+------------+------------+
| 4. นายพูลวิทย์   | ธนทรัพย์สมบุญ  |           |           |            |
+---------------+-------------+------------+------------+------------+
| 5. นายเศรษฐ์   | เศรษฐวีรวัฒน์  |           |           |            |
+---------------+-------------+------------+------------+------------+
| 6. นายสุจินต์    | จิตรยรรยง    |           |            |            |
+---------------+-------------+------------+------------+------------+
| 7. นายฮิเดกิ    | นากาดา      |           |            |            |
+---------------+-------------+------------+------------+------------+
| 8. นายโมอิจิโร  | ยามาอูจิ      |           |           |            |
+---------------+-------------+------------+------------+------------+
| 9. นายคาซุมาสะ | โยชิอิ        |           |            |            |
+---------------+-------------+------------+------------+------------+
| 10. นายศุภวิทย์  | งามรัศมีวงศ์   |           |            |            |
+---------------+-------------+------------+------------+------------+
| 11. นายวรวิทย์  | สังหิตกุล      |           |            |           |
+---------------+-------------+------------+------------+------------+
| 12. นายมณฑล   | เพ่งเพียร     |           |            |           |
+---------------+-------------+------------+------------+------------+
| 13.           | นุตเกษม      |           |            |           |
| พันเอกปิยะพล    |             |            |            |            |
+---------------+-------------+------------+------------+------------+
| 14. นายไพฑูรย์  | ศรีวิชา       |           |            |            |
+---------------+-------------+------------+------------+------------+
| 15. นายสมมาศ  | คุณอนันทวนิช   |           |            |            |
+---------------+-------------+------------+------------+------------+
| 16.           | ลิ้มเดชาพันธ์   |           |            |            |
| นางสาวณภัทร    |             |            |            |            |
+---------------+-------------+------------+------------+------------+
| นายพูลว        |             | เล         |            |            |
| ิทย์ ธนทรัพย์สมบุญ |             | ขานุการบริษัท |            |            |
+---------------+-------------+------------+------------+------------+

ขอบเขตอำนาจหน้าที่ ของคณะกรรมการบริษัท

ตามข้อบังคับของบริษัท
กำหนดให้คณะกรรมการบริษัทมีอำนาจและหน้าที่จัดการบริษัทให้เป็นไปตามกฎหมาย วัตถุประสงค์
ข้อบังคับ และมติของที่ประชุมผู้ถือหุ้น
โดยมีอำนาจที่จะเลือกตั้งกรรมการจำนวนหนึ่งเป็นคณะกรรมการบริหาร
เพื่อดำเนินกิจการอย่างหนึ่งอย่างใดหรือ

หลายอย่าง โดยจะกำหนดเงื่อนไขอย่างใดก็ได้
หรืออาจมอบหมายให้กรรมการคนหนึ่งหรือบุคคลอื่นไปปฏิบัติอย่างใดอย่างหนึ่งแทนคณะกรรมการก็ได้
การลงนามผูกพันบริษัท ให้กรรมการสองคนลงลายมือชื่อร่วมกันและประทับตราสำคัญของบริษัท
โดยคณะกรรมการมีอำนาจกำหนดชื่อกรรมการผู้มีอำนาจลงนามผูกพันบริษัท ยกเว้นในเรื่องดังต่อไปนี้
ที่คณะกรรมการบริษัทต้องได้รับอนุมัติจากที่ประชุมผู้ถือหุ้นก่อนการดำเนินการ

(1) เรื่องที่กฎหมาย กำหนดให้ต้องได้มติจากที่ประชุมผู้ถือหุ้น

(2) การทำรายการที่เกี่ยวโยงกันที่มีมูลค่าเกินกว่า 10 ล้านบาทหรือ ร้อยละ 3
    ของสินทรัพย์สุทธิของบริษัท หรือบริษัทย่อย

(3) การได้มาหรือจำหน่ายไปซึ่งสินทรัพย์ของบริษัทที่มีขนาดรายการเท่ากับหรือสูงกว่าร้อยละ 50
    ตามเกณฑ์คำนวณที่ตลาดหลักทรัพย์กำหนด

ขอบเขตอำนาจหน้าที่ ของคณะกรรมการบริหาร

คณะกรรมการบริหารมีขอบเขตอำนาจหน้าที่
ในการดำเนินการจัดการในเรื่องที่เป็นปกติธุรกิจของกิจการ หรือหน้าที่อื่นๆ
ตามที่คณะกรรมการบริษัทมอบหมาย ยกเว้นในเรื่องดังต่อไปนี้
ต้องขออนุมัติจากที่ประชุมคณะกรรมการบริษัทก่อน เช่น การให้กู้ยืมเงิน, การกู้ยืมเงิน,
การค้ำประกัน, การซื้อ-ขายทรัพย์สินถาวรที่มิใช่ปกติธุรกิจ, การซื้อขายเงินลงทุน เป็นต้น

ขอบเขตอำนาจหน้าที่ ของคณะกรรมการตรวจสอบ

1.  สอบทานให้บริษัทมีรายงานทางการเงินอย่างถูกต้องและเพียงพอ

2.  สอบทานให้บริษัทมีระบบการควบคุมภายใน (Internal Control) และการตรวจสอบภายใน
    (Internal Audit) ที่เหมาะสมและมีประสิทธิผล

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

4.  พิจารณาคัดเลือก เสนอแต่งตั้ง และเสนอค่าตอบแทนผู้สอบบัญชีของบริษัท

5.  พิจารณาการเปิดเผยข้อมูลของบริษัท ในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ ให้มีความถูกต้องและครบถ้วน

6.  จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

7.  ปฏิบัติการอื่นใดตามที่คณะกรรมการของบริษัทมอบหมาย
    ด้วยความเห็นชอบจากคณะกรรมการตรวจสอบ

(2) การสรรหากรรมการและผู้บริหาร

การสรรหากรรมการของบริษัท กรรมการทุกคนมีสิทธิที่จะเสนอชื่อบุคคลที่มีคุณสมบัติเหมาะสม
รวมถึงผู้ถือหุ้นรายใหญ่ จะเสนอรายชื่อบุคคลผ่านทางคณะกรรมการบริษัท
และกรรมการผู้จัดการจะรวบรวมรายชื่อบุคคลเหล่านั้นเข้าที่ประชุมคณะกรรมการบริษัท
เพื่อพิจารณาคุณสมบัติ ความพร้อม ความเหมาะสม และคัดเลือกบุคคลที่มีคุณสมบัติครบถ้วน
เสนอต่อที่ประชุมผู้ถือหุ้นเพื่อเลือกตั้ง ตามหลักเกณฑ์และวิธีการตามข้อบังคับของบริษัทดังนี้

(1) ผู้ถือหุ้นหนึ่งคน มีคะแนนเสียงเท่ากับ หนึ่งหุ้นต่อหนึ่งเสียง

(2) ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1) เลือกตั้งบุคคลคนเดียว
    หรือหลายคนเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

(3) บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับการเลือกตั้งเป็นกรรมการเท่าจำนวนกรรมการที่ที่ประชุมผู้ถือหุ้นต้องเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่ที่ประชุมผู้ถือหุ้นต้องเลือกตั้งในครั้งนั้น
    ให้ประธานเป็นผู้ออกเสียงชี้ขาด

(3) ค่าตอบแทนผู้บริหาร

 (3.1) ค่าตอบแทนที่เป็นตัวเงินสำหรับปี 2543

(1) ค่าตอบแทนกรรมการรวม 11 ราย เท่ากับ 356,000 บาท
    โดยเป็นค่าตอบแทนในรูปเบี้ยประชุม (รวมค่าตอบแทนกรรมการตรวจสอบ)

(2) ค่าตอบแทนกรรมการบริหารและผู้บริหารรวม 6 ท่าน เท่ากับ 7,622,900 บาท
    โดยเป็นค่าตอบแทนในรูปเงินเดือน และโบนัส

 (3.2) ค่าตอบแทนอื่น

- ไม่มี -

(4) การกำกับดูแลกิจการ

ที่ผ่านมาคณะกรรมการบริษัท มีการปฏิบัติตามข้อพึงปฏิบัติที่ดี สำหรับกรรมการบริษัทจดทะเบียน
(Code of best practices)
ที่เป็นไปตามแนวทางของตลาดหลักทรัพย์ตามความเหมาะสมของลักษณะและขนาดของบริษัท
ซึ่งอาจไม่ครบถ้วนสมบูรณ์ในบางเรื่อง คือ การแต่งตั้งกรรมการ

เฉพาะเรื่อง เนื่องจากบริษัทมีขนาดเล็ก โครงสร้างกรรมการจึงประกอบด้วย คณะกรรมการบริษัท,
คณะกรรมการบริหาร และคณะกรรมการตรวจสอบ ซึ่งบริษัทเห็นว่าเพียงพอแล้ว
สำหรับหน้าที่ในการสรรหาหรือกำหนดค่าตอบแทน เป็นหน้าที่ของคณะกรรมการบริษัท
และในเรื่องการดำรงตำแหน่งกรรมการ บริษัทกำหนดให้กรรมการบริษัท
ที่เป็นกรรมการในบริษัทอื่นใด ที่อาจก่อให้เกิดความขัดแย้งทางผลประโยชน์กับบริษัท
จะต้องเปิดเผยคุณสมบัติของตน ต่อที่ประชุมผู้ถือหุ้น เพื่อประกอบการพิจารณาในการเลือกตั้ง
และบุคคลดังกล่าว เป็นกรรมการบริษัทได้ หากผู้ถือหุ้นเลือกและให้การรับรอง

(5) การดูแลเรื่องการใช้ข้อมูลภายใน

เนื่องจากบริษัทเป็นผู้ผลิตรายเล็กๆในอุตสาหกรรมสิ่งทอ ผู้ลงทุนส่วนใหญ่มีวัตถุประสงค์
เพื่อหวังผลตอบแทนในระยะยาวมากกว่าการเก็งกำไร หลักทรัพย์ของบริษัทมีการเปลี่ยนแปลงน้อย
หรืออาจไม่มีการเคลื่อนไหวเลย ดังนั้นข้อมูลที่มีผลกระทบต่อการซื้อขายหุ้นจึงมีน้อย
มาตรการในการป้องกันผู้บริหารนำข้อมูลภายในของบริษัทไปใช้เพื่อประโยชน์ส่วนตน ได้แก่
การกำหนดให้ผู้บริหารรายงานการซื้อขาย และการถือครองหลักทรัพย์ต่อบริษัท
และหากมีข้อมูลใดที่มีผลกระทบต่อฐานะการเงิน และผลการดำเนินงานอย่างมีนัยสำคัญ
บริษัทจะเปิดเผยข้อมูลดังกล่าวต่อผู้ถือหุ้น โดยยึดหลักความโปร่งใส

(6) บุคลากร

จำนวนพนักงานทั้งหมด จำนวน 794 คน เป็นพนักงานฝ่ายผลิตจำนวน 734 คน
และพนักงานฝ่ายขาย, บัญชีการเงิน และสำนักงานส่วนอื่นๆ 60 คน ค่าตอบแทนรวม 70,290,355
บาท ในรูปของค่าแรงงานรายวัน, เงินเดือน, ค่าล่วงเวลา และโบนัส ในช่วง 3 ปีที่ผ่านมา
ไม่มีการเปลี่ยนแปลงจำนวนพนักงานและไม่มีข้อพิพาทด้านแรงงานที่มีนัยสำคัญ

บริษัทมีนโยบายในการพัฒนาพนักงาน
โดยในฝ่ายผลิตจะจัดเวลาฝึกสอนช่างให้รู้จักทักษะในการใช้เครื่องจักร พัฒนาฝีมือแรงงาน
และส่งเสริมให้พนักงานได้รับการฝึกอบรมในทุกด้านที่จำเป็น
ในฝ่ายสำนักงานจะส่งพนักงานไปฝึกอบรมในเรื่องที่เกี่ยวข้องกับหน่วยงานของตน
และเปิดโอกาสให้พนักงาน เรียนรู้เพิ่มเติมได้ในทุกเรื่องที่เป็นประโยชน์ต่อหน้าที่การงาน
โดยบริษัทจะจัดเวลาและงบประมาณให้ตามความเหมาะสม เพราะบริษัทตระหนักดีว่าการมีบุคลากร
ที่ดี มีความรู้ ความสามารถ จะนำพาให้องค์กรประสบความสำเร็จและมีความเจริญก้าวหน้า